Tänases "Pöördepunktis"...
Nad viisid mu sealt koheselt ära
ja ta näitas mulle ühte postrit,
kus oli kirjas: "Heroiin - surmanuhtlus."
Nad tulid tagasi ja panid mul käed raudu.
LOOTUS
VÕIT
ELU
PÖÖRDEPUNKT
Tere tulemast vaatama "Pöördepunkti!"
Meil on hea meel nagu alati, et oled koos meiega.
Alustagem tänase päeva hashtagiga milleks on "ehitamisel".
Tviidi meile ja anna teada, kuidas su elu on hetkel veel ehitamisel
Kui sa aga tunned, et su elu on sassis ja teekond täis igasugu hüpekaid,
siis nagu Cathy Edwards meile ütleb:
"Pisut ehitustöid su elus võib isegi kasuks tulla."
Siin teel käivad ehitustööd,
mis on autojuhtide jaoks tõeliselt ebamugav nähtus.
Samas siiski oluline, et aidata kaasa paremale liiklemisele.
Erinevad hoiatusmärgid annavad juhtidele märku,
et hoog tuleb maha võtta ja olla kannatlik,
sest ees ootavad teetööd.
Meie elud on paljuski nagu see tee -
Jumal on pidevalt tegutsemas me elus.
Ta töötab esmalt selle nimel,
et tuua meid isiklikku suhtesse Temaga
läbi usu Tema Pojasse, Jeesusesse Kristusesse.
Olles võtnud Jeesuse vastu oma südamesse
ja kogenud vaimset uuestisündi,
tegutseb Jumal me kallal kuni me elu lõpuni edasi,
et muuta meid enam enese sarnaseks.
Siin teel valitseb hetkel täielik segadus
ja meie elu võib olla üks suur segadus ajal, mil Jumal me kallal toimetab.
Kuid kui häiriv see segadus ka poleks - see on kõigest ajutine nähtus.
Jumalik ehitustöö võib samuti olla valulik protsess,
kui Jumal juurib üles ja lammutab erinevaid asju me elus.
Tema Sõna puurib ja murrab me kalgistunud südameid,
kuid palve on jälle see, mis annab meile uue vormi ja kuju.
Ära lase valul peatada end!
Isegi, et see ei tundu hea asjana, on see siiski hea,
olles enam kui väärt seda kõike, kui see töö on lõpuks tehtud.
Nii et kui su elu näeb hetkel välja nagu see tee siin,
siis ära muretse - su elu on hetkel veel ehitamisel
ja sa saad üsna peagi uhiuueks,
sest Jumal teeb oma tööd me kõigi kallal.
Mõtle sellele.
See on nii tõsi, mida Piibel ütleb, et Jumal pöörab kõik heaks.
Simi on täna siin, et jagada meiega tänase päeva inspireerivat mõtet.
Ole hea, Simi.
Aitäh!
Intervjueerisin hiljaaegu Sara Hagerty't, kes kirjutas raamatu:
"Every Bitter Thing Is Sweet" ("Iga kibe asi on ka magus").
Ta õpetas mulle midagi väga olulist valu kohta.
Ta ütles, et valu tähistab kui nälga
ja on indikaatoriks, mis toob meid lähemale Jumalale.
Õpetussõnad 27:7 on öeldud:
"Kelle kõht on täis, see tallab kärjemee,
aga näljasele on kõik kibegi magus."
Sarah on kogenud elus erinevaid raskusi,
sh viljatus, finantskriisid ja lähedase inimese surm.
Kuid ta õppis nende kõigi keskel,
et vaatamata sellele, et välised olukorrad ei muutu,
võid sa endiselt leida seesmist rahu Kristuses.
Osad mu kõige "magusamad" hetked Jumalaga
on olnud kõige valusamatel aegadel,
kus oli tunne, et mu maailm laguneb koost'.
Kuid kui pöördusin Jumala poole, oli Ta olemas mu jaoks,
kinkides mulle rahu, mida raha eest osta pole võimalik.
Sa võid ehk mõelda, mida oma valuga peale hakata?
Las ma siis öelda sulle -
lase oma valul juhtide end Jumala juurde
ja ta pöörab selle millekski magusaks ja heaks.
Ühe mehe maailm saab pööratud pea peale,
kui ta kaotab oma ainukese lapse.
PÖÖRDEPUNKT
Piibel ütleb, et iga hea and ja iga täiuslik kink tuleb ülalt,
valguste Isalt,
kelle juures ei ole muutust ega varjutuste varju.
Võta aega, et õppida tundma oma Taevast Isa,
kes igatseb jagada oma armastavat südant sinuga.
Kellel on janu, see tulgu minu juurde ja joogu!
Kes usub minusse...
...selle ihust voolavad elava vee jõed. Johannese 7:38
Tere tulemast tagasi!
Meiega liitub nüüd Skype'i teel Rush koguduse juhtivpastor USA'st.
Läbi sotsiaalmeedia jõuab ta teenistus üle 30. miljoni inimeseni nädalas.
Ometi pole ps. Marcus Gill'i elu just alati kerge olnud.
Ta on ületanud mitmeid takistusi, sh purunenud abielu ja lapse surm.
Täna jagab ta meiega oma teekonnast
ning raamatust "Single God Life" ("Vallalise elu Jumalaga").
Tere tulemast, Marcus Gill!
Suur tänu! Rõõm olla koos teiega.
Tore, et sina oled meiega.
Raamat, mille oled kirjutanud, on pälvinud rohket tähelepanu.
Kuid alustame neist valukohtadest su teekonnal,
millest räägid ka oma raamatus.
Mis juhtus, et kaotasid nii oma abielu kui lapse?
On ilmselge, et millegagi kiirustamine on üks suuremaid vigu,
mida eales teha.
Nii kiirustasin minagi, kuulates erinevate inimeste arvamusi
ja võttes kuulda valede inimeste nõu.
Nii pühendasin end suhtele,
kus teine osapool polnud tingimata halb inimene,
aga milleks kumbki meist polnud veel valmis.
Nii et tuginedes teiste arvamustele
langetasin ma Jumala tahte välise otsuse,
püüdes keset seda kõike ellu jääda
ja leida tee tagasi Tema täiusliku tahte sisse.
Kiirelt alustatud suhe
viis nii paljude asjadeni, milleks ma üldse valmis polnud.
Kahjuks läks ka nii, et mu ainus laps
nakatus 3-nädalaselt mingisse viirusesse,
mis põhjustas ka ta surma.
See oli päev, mis muutis mu elu igaveseks.
Olles sellest kõigest läbi läinud...
Ma tean, sa kõneled palju vallalistele,
julgustades neid panema tähele ohumärke jne.
Kuid kas sa isiklikult oled ka jõudnud punkti,
kus suudaksid usaldada jälle?
Sest purunenud suhe on ikka väga traumaatiline asi.
Rääkimata veel sellest, kui see juhtub pastoriga.
Oled sa sellest nüüdseks üle saanud?
Ütleme nii, et ma ei saa kunagi üle valust,
mida põhjustas mu tütre surm.
Küll aga olen ma saanud üle purunenud abielu valust.
Mõistan igati, et kui eksime,
peame ka läbi minema neist rasketest kogemustest.
Kuid seda sageli just seetõttu, et me ignoreerime ohumärke.
Ütleksin, et Jumala hääl on see, mis annab meile neist märku.
Kui oleme pühendunud usklikud ja omame elavat suhet Jumalaga,
siis me ka tunneme ära, kui Jumal räägib.
Probleem on aga see,
et meile ei meeldi sageli see, mida Ta ütleb,
kuna see läheb sageli vastuollu meie enda tahtmistega.
Nii et ignoreerides Jumala häält, lõpetamegi neis rasketes olukordades,
millest hiljem põgeneda püüame.
Jah, ma suudan jälle usaldada.
Ma olen hetkel vallaline ja pastori ametis.
Jumal on mind väga võimsalt kasutanud.
Küll aga ootan ma kindlasti uuesti abiellumist ja seda lõplikult.
Nii et usaldamine pole minu jaoks mingi teema,
kuna ma usaldan Jumalat
ja usun, et Ta viib mind kokku õige inimesega
ja kõik saab olema väga hästi.
Osa su raamatust räägib avatud olemisest ja kuulamisest.
Samas kirjeldatakse sind ka kui vägagi fokusseeritud
ja karismaatilist noort meest.
On sulle ka seetõttu vahel öeldud, et oled liiga ennast täis?
Ma ise pole küll midagi sellist kuulnud,
aga kui minu kohta nii öeldakse, siis olgu peale.
Samas tänu Jumalale selliste inimeste eest,
sest kui sa teed õiget asja ja näed kõvasti vaeva,
ehitades üles Jumalariiki oma parima võimekuse kohaselt,
on sul ka inimesi, kes toetavad su seljatagust.
Kuid samas hoiatavad nad sind ka nende eest, kelle osas olla valvel
ja kes räägivad sinust halba.
Siis tasub neilt alati küsida:
"Mida te vastasite neile, kes minust halba rääkisid?"
Sest kui nad on sinu poolel ja sulgevad vaenlase suu,
tasub hoida neid oma ligi.
Kuid kõige enam olengi ma elevil jumalariigi töö tegemisest,
sõltumata sellest, kas keegi elab mulle kaasa või mitte.
Ma lihtsalt tahan, et kõik saaks õnnistatud.
Su raamat õhutab kõiki vallalisi elama jumalakartlikku elu.
Millist tagasisidet oled sellele saanud?
Sotsiaalmeedia kaudu järgib sind 30. miljonit inimest nädalas,
mida on ikka väga palju.
Oled sa ka saanud rohket tagasisidet oma raamatule
ja milline see on olnud?
Tagasiside on olnud võrratu.
Minu jaoks on suur au,
et Jumal on mulle sellise platvormi usaldanud.
Tänapäeva sotsiaalmeedia kätkeb endas palju draamat, kaklusi
ja muid asju, mis ei too Jumalale mingit au.
Me saame igapäevaselt sadu E-maile ja inimeste tunnistusi üle maailma,
nii meestelt kui naistelt.
Kõik tunnistavad sellest,
kuidas me postitused on õnnistanud nende elu.
Nii nagu mu raamatki.
Üks 74-aastane naine kirjutas mulle, kes oli mu raamatu läbi lugenud
ja ütles, et ta on väga elevil
ootamaks ära oma abikaasa esiletulekut.
See oli lihtsalt vapustav!
Mõtlesin, et kui juba tema jaksab oodata ja olla elevil sellest,
jaksavad seda ka kõik teised, kes on palju nooremad temast.
74-aastane - väga eriline!
Marcus, nägin sinust teatud klippe, kus olid musitseerimas
ja mõtlesin: "See vend on ikka võrratu klaverimängija!"
On sul ehk mõni singel või CD välja tulemas?
Ootusmuusikat vallalistele?
Ma olen käinud muusikakoolis.
Muusika on mu kirg ja armastus.
Jah, ma olen ka salvestanud muusikat ning andnud välja paar singlit,
mis on iTunes's saadaval.
Küll aga on mul plaanis anda koos Rush kogudusega välja
üks dünaamiline ülistus CD,
mis loodetavasti saab teoks järgneva 12 kuu jooksul.
Kuid minnes tagasi su raamatu juurde, milles kogu me vestlus seisneb,
siis see on otsekui käsiraamat aitamaks mind kui vallalist läbi elu.
Kuid olles selle läbi lugenud, saan ma siis jätkata sinuga suhtlemist
või kas kõik piirdubki raamatuga?
Või saan ma sinuga ka kontakti?
Sa ulatud 30. miljoni inimeseni -
kuidas peaks sinuga kontakteerumine üldse võimalik olema?
Lihtsalt väikene tunnistus möödunud nädalast,
kui pidasime vallaliste konverentsi Detroidis, Michiganis.
Püüan anda endast parima,
et lugeda läbi kõik E-mailid, tviidid ja kommentaarid,
et näha, kuidas inimesed sõnumile reageerivad.
Jah, see on sisuliselt võimatu, et vastaksin kõigile eraldi.
Kui aga Jumal juhib kogu lugu
ja ma tajun mõne inimese puhul avatust ja siirust,
mitte migeid varjatud plaane,
siis leian ma ka võimaluse temaga suhtlemiseks
ja tema julgustamiseks nii hästi, kui oskan.
Ma ei lähe liiga pikale ega liiga isiklikuks,
kuid ma teen seda väärikalt ja mõistlikkuse piires.
Nii et kui Jumal juhib mind vastama mõnele E-mailile,
siis teen seda ka rõõmuga.
Nii et saatke aga kirjad teele ja mine tea -
võib-olla vastan neile koheselt.
Aitäh, Marcus Gill, su raamatu eest
ja me kohe kindlasti jääme ootama seda CD'd,
sest sa oled ikka super muusik!
Aitäh ja tänud mind saatesse kutsumast!
Peale pausi lugu Lõuna-Aafrika iluduskuningannast,
kes tänu süütule otsusele satub surmateele.
Ma ei oska isegi seletada, kuidas end tookord tundsin,
aga ma tundsin, et suren seal.
See on ka see, mida mulle öeldi.
PÖÖRDEPUNKT
Piibel ütleb meile, et Jumala Vaim tunnistab koos meie vaimuga,
et me oleme Jumala lapsed.
Minnes läbi elu, ära kunagi unusta, et Jumal, su Isa, on su kõrval,
et armastada, kaitsta ja õpetada sind.
Võta aega olemaks oma Taevase Isaga,
kes igatseb jagada sinuga oma armastavat südant.
Tere tulemast tagasi!
Vanessa jaoks läks elu nii nagu plaanitud.
Ta oli Lõuna-Aafrika missivalimiste finalist
ja tundus, et tal on kõik olemas - raha, ilu ja kuulsus.
Arvates, et enam paremaks minna ei saagi,
võtsid asjad hoopis teise pöörde.
Kõik toimus nii ruttu.
Politsei tuli istus mu kõrvale,
raputas seda pudelit ja see muutus lillaks,
mispeale ta ütles: "Heroiin".
Ainus, mis mu peast läbi käis, oli mõte, et nad tapavad mu.
Olin nii õnnelik ja põnevil,
uskumata isegi, et olin jõudnud missivõistluste poolfinaali.
Nii et mul läks kõik hästi.
Mina ja mu poiss-sõber pidasime Coltoni keskuses riidepoodi
Üks ta sõpradest käis meil külas seal ja mulle jäi silma ta riietumisstiil.
Ta ütles, et sai oma riidematerjali Bangkokist, Taist
ja nii jõudsin ka mina sinna.
Jackson, mu peika sõber, võttis minuga seal olles ühendust
ja küsis, kas saaksin tuua kaasa mingeid inseneri raamatuid,
mis olid ta Tais elava venna käes.
Ütlesin, et pole probleemi ja las vend tuua need raamatud mulle.
Ta vend tuligi ja tõi need raamatud.
Neid oli kokku 4 kõvade kaantega raamatut,
mis ei pakkunud mulle mingit huvi, nii et panin need lihtsalt kotti.
Tagasilennu päeval Lõuna-Aafrikasse
viidi lennujaamas läbi ootamatu kontroll.
Mu asjad käidi kõik läbi ja kui kontroll raamatuteni jõudis,
võttis ta ühe neist
ja lükkas väikese taskunoa raamatu köitekoha vahele,
kust pudenes välja mingit pulbrit.
Mind viidi koheselt minema
ja ta näitas mulle ühte postrit,
kus oli kirjas: "Heroiin - surmanuhtlus."
Ma ei oska isegi kirjeldada, mida tundsin, kui seda nägin.
Nad tulid tagasi ja panid mul käed raudu.
Mind pandi väikebussi, kus oli 7-8 politseinikku.
Mul polnud aimugi, kuhu mind viiakse või mis minust saab,
sest keegi ei selgitanud mulle midagi.
Kohtusse minnes ma ei teadnud, et mind oli juba süüdi mõistetud.
Nii et sealt tagasi tulles ütles mu tõlk,
et mulle määrati surmanuhtlus,
mis pöörati ümber eluaegseks vanglakaristuseks.
Ei oska isegi öelda, kuidas end sel hetkel tundsin,
kuid mul oli tunne, et suren.
Ja nii mulle ka muide öeldi.
Vanglas oli üks naine, kes küsis kõigilt, kuidas neil läheb?
Kui aga küsiti, kuidas tal läheb, vastas ta, et on õnnistatud ja võidukas
Mõtlesin, et ta küll normaalne pole!
Sest see polnud koht, kus oleksin tahtnud olla
ja ma küll ei kogenud mingit õnnist tunnet.
Kuid see naine hakkas käima mu juures,
rääkides mulle Jeesusest,
mispeale küsisin, kas see ta Jeesus aitab mu tagasi koju?
Sest see oli ainus asi, mis mind huvitas.
Ta ütles, et Jeesus teeb enamatki, turvates mind ükskõik, mis.
Nii palusin selle palve kogu hingest, kuna olin nii meeleheitel.
Lõpusõna "Aamen" on aga põhjus, miks täna siin olen.
Kui mu sõber ja abikaasa mu tütrele järgi tulid,
kuulutas ta kõigile, et ta läheb Lõuna-Aafrikasse.
Kuid vaid 15. min enne nende külastust
vaatas mu tütar vangivalvuri poole ja seejärel mulle otsa
ning ütles: "Ma ei lähe Lõuna-Aafrikasse."
Vaatasin talle otsa ja küsisin: "Miks?",
mispeale ta vastas: "Ma ei lähe, sest tahan olla koos oma emaga."
Ainus, mida sel hetkel suutsin öelda, oli: "Jeesus, aita mind!",
sest ma ei teadnud, kuidas öelda oma 3-aastasele,
et ta peab minema.
Kuid Jumal tegi selle 15. min. jooksul ühe ime,
sest muudmoodi poleks mu tütre südame muutus
olnud võimalik.
Ta vaatas mulle otsa ja ütles: "Hea küll, ma lähen,
kuid sa pead mulle varsti järgi tulema."
Peale viite aastat vanglas
sain loa esitada dokumendid oma pere ja sõprade poolt,
kes palusid minu nimel Tai Kuningriigilt armu.
Kolme aasta möödudes sain Tai Kuningriigilt vastuse,
olles olnud selleks ajaks juba 8 aastat vanglas.
Vastuses seisis, et kuningas lükkab mu armusaamise palve tagasi.
Sel hetkel oleks kui tuled kustunud ja kogu mu jõud kadus.
Olin nii pettunud ega suutnud uskuda, et mulle ei antud armu.
Muutusin nii vihaseks ja pahaseks, haletsedes ennast kõige täiega.
Suutsin vaevu rääkida ja olin rampväsinud,
suutmata kontrollida oma mõtteid, mis oli hirmuäratav.
See naine tuli taas mu juurde,
öeldes: "Vanessa, sa lamad siin ja annad oma elu osas alla.
Sa unustad ära, et lubasid tütrele tagasi koju minna.
Sina aga lamad siin ja annad alla."
Muutusin masenduse tõttu nagu mingiks juurikaks.
Langesin põlvili ja hüüdsin: "Issand, andesta mu kahtlused!"
Ja siis kogesin oma vaimus vastust:
"Sa lootsid inimeste, mitte minu peale.
Kogu su lootus oli kõrgetel kohtadel olevate inimeste peal,
kes pöördusid sinu nimel Tai Kuningriigi poole.
Ja sa olid nii kindel, et saad armu vaid tänu neile."
Kui otsustasin andestada, sai ka mu tervenemine alguse.
Ma ei mõistnud enne, kuidas viha, kibestumine ja andestamatus
võivad hävitada inimest.
Need peaaegu et tapsid mu.
Haiglast välja saades
kuulutas kuningas välja amnestia kogu Taimaale,
mis tähendas seda, et tema sünnipäeval, 5.detsembril,
lühendati kõigi karistusi.
Ütlesin Jumalale, et tahaksin saada armu ja minna koju,
kuid las siiski Tema tahe sündida.
Mu südames oli rahu ja ma jätsin selle sinnapaika.
Mind vabastati 5. oktoobril, 2010 -
vaid üks päev enne mu tütre 16-sünnipäeva.
Päev, mil vanglaväravaist välja astusin
ning lennukiga Lõuna-Aafrikasse teel olin,
ei suutnud ma seda ikka veel uskuda, et olen teel koju.
Kui küsisin stjuardessilt, palju veel on jäänud,
vastas ta, et kaks tundi.
Küsisin jälle, kui kaugel me oleme?
Ja ta vastas, et 1,5 h kaugusel.
Läksin jälle tagasi ja küsisin uuesti
ning kui ta siis ütles, et poole tunni kaugusel,
hakkasin elevusest hingeldama ja püüdsin talitseda end.
Hakkasin palvetama, et maha rahuneda,
kuid kui siis lennuk lõpuks maandus, hakkasin nutma.
Olin jõudnud elusana koju.
Koju tagasi minemine polnud kerge, see oli väljakutse.
Arvasin, et mu töö vanglas sai sealt lahkumisega läbi
ja ma pean alustama mõne ilmaliku tööga.
Kuid Jumal ütles mulle, et vangla oli mu treeningväli
ja nüüd on aeg astuda oma teenistusse.
Vanessa Goosen - üks naistekonverentsi kõnelejatest.
Kohtumine kõneleja Vanessa Gooseniga.
Nii nagu Vanessa,
võid sinagi tunda end lootusetuna ja lõksus.
Kuid meil on sulle häid uudiseid!
Sa võid leida rahu Kristuses,
mida ükski inimene ega olukord ei saa sinult röövida.
Johannese evangeelium 14:27 ütleb:
"Rahu ma jätan teile, oma rahu ma annan teile.
Mina ei anna teile nõnda, nagu maailm annab.
Teie süda ärgu ehmugu ega mingu araks!"
Anna oma elu Jumalale juba täna
ja vaata, kuidas Ta pöörab su murtuse millekski ilusaks.
Ta teeb seda, kui kutsud Ta oma südamesse,
tehes seda läbi lihtsa palve.
Nii et palugem üheskoos.
Issand Jeesus,
ma vajan seda sama rahu, stabiilsust ja kindlust,
mis kandsid Vanessa läbi tema rasketest aegadest.
Tahan kogeda seda rahu, millest olen kuulnud teiste käest.
Palun tule mu ellu.
Tule selle segaduse sisse, milles olen ja millest keegi midagi ei tea.
Palun seda just praegu.
Isa, ma palun, et iga mu õde ja vend, kes meid praegu vaatab
ja oma võitlusi võitleb,
kogedes, et ei suuda lasta oma eluviisil minna,
siis ma palun,
et Sa murraks need ahelad just praegu.
Las nad kogeda Su rahu põhjal, mis neid just praegu täidab,
et nad on vabad.
Jeesuse nimel, aamen.
Kui palusid koos meiega, oleks tore sinust kuulda.
Jää veel meiega,
sest meil on peale pausi sulle üks muusikapala varuks.
PÖÖRDEPUNKT
Sest nagu maa toob esile oma kasvud ja aed laseb võrsuda oma külvi,
nõnda laseb ka Issand Jumal võrsuda õigust ja kiitust
kõigi rahvaste ees. Jesaja 61:11
Tere tulemast tagasi!
Tea, et Jumal on võrratu meister,
kes toob midagi ilusat välja kogu su segadusest.
Võta meiega Twitteri teel ühendust - oleks tore sinust kuulda.
Me saate lõpetab Matthew West lauluga "Piisavalt tugev".
Kõike head ja olge õnnistatud!
Tõlge: Anne-Ly Raukas